Sara Flock flyttet til Kristiania som 15-åring, hvor hun studerte pianospill under Erika Nissen. På 1880-tallet holdt hun en rekke konserter i hovedstaden, sammen med Erika Nissen, Thorvald Lammers og andre ledende musikere i samtiden. Da Cæciliaforeningen gjestet Trondheim i 1890, var det Sara Flock som akkompagnerte. Mot slutten av 1880-årene dro hun til Berlin, hvor hun studerte under professor Oskar Raif. Det var meningen hun skulle dra videre til Wien, men sykdom satte stopper for en videre solistkarrière.